Դե իսկ Ռուսաստանի ԱԳ նախարարության վերջերս արած հայտարարությունը, թե ԱՄՆ-ը միջամտում է Հայաստանի ներքին գործերին, պարզապես զավեշտ է: Նման հայտարարությունը միայն ցույց է տալիս մեր երկրի ռազմավարական դաշնակցի անզորությունը: Կարո՞ղ է արդյոք Ռուսաստանի ազդեցությունը նվազեցնելու նպատակով Հայաստանին ամերիկյան զենք գնելու առաջարկությունը լինել միջամտություն Հայաստանի ներքին գործերին: Կարող է սոսկ այն դեպքում, եթե Հայաստանը դիտվում է որպես Ռուսաստանի մաս: Բայց Հայաստանն ընդամենը Ռուսաստանի ռազմավարական դաշնակիցն է: Ըստ երեւույթին, Ռուսաստանում շարունակում են այլ կարծիք ունենալ: